google/wiki40b huggingface dataset:
Mesozoik

Mesozoik (Bahasa Yunani: μεσο, meso, "antara" dan ζωον, zoon, "haiwan" atau secara keseluruhannya "haiwan pertengahan") adalah salah satu dari tiga era geologi pada eon Fanerozoik. Pembahagian waktu menjadi era ini diawali oleh Giovanni Arduino pada abad ke-18, walaupun nama asli yang diberikannya untuk Mesozoik adalah Sekunder (menjadikan era moden menjadi Tertier). Era yang berlangsung antara Paleozoik dan Senozoik ini sering pula disebut Zaman Kehidupan Pertengahan atau Zaman Dinosaur, mengikuti nama fauna yang dominan pada masa itu.
Mesozoik ditanda dengan aktiviti tektonik, iklim, dan evolusi. Benua-benua secara perlahan mengalami pergeseran dari saling menyatu antara satu sama lain menjadi seperti sekarang ini. Pergeseran ini menimbulkan pelrbagai perkembangan evolusi penting lainnya. Iklim hangat yang terjadi sepanjang zaman ini juga memegang peranan penting bagi evolusi dan memperbagaikan spesis haiwan baru. Pada akhir zaman ini, dasar-dasar kehidupan moden terbentuk.
Mesozoik berlangsung lebih kurang selama 180 juta tahun, antara 251 hingga 65 juta tahun yang lalu. Era ini dibagi menjadi tiga zaman: Trias, Jura, dan Kapur.
Chateau de Chenonceau

Chateau de Chenonceau (Bacaan AFA: /ʃɑto də ʃənɔ̃so/) ialah bangunan kediaman pegawai Perancis di sepanjang Sungai Cher berdekatan desa kecil Chenonceaux di jabatan Indre-et-Loire di Lembah Loire, Perancis. Dengan gabungan senibina Gothic akhir dan Renaissance awal, Chateau de Chenonceau dan tamannya dibuka kepada orang awam.
Aigneville

Aigneville ialah sebuah komun yang terletak di komun Somme di Picardie di utara Perancis.
Kejohanan Dunia Berbasikal Trek UCI 2017 – Keirin Lelaki

Pusingan Pertama

Dua penunggang pertama dalam setiap haba layak ke pusingan kedua, semua pelumba lain mara ke Repechage pusingan pertama.

Pusingan Pertama Repechage

Pemenang dalam setiap Pertemuan layak ke pusingan kedua.

Pusingan Kedua

Tiga penunggang pertama dalam setiap Pertemuan layak ke pusingan akhir 1-6, semua pelumba lain mara ke pusingan akhir 7-12.
Savigné

Savigné ialah sebuah komun di jabatan Vienne di wilayah Poitou-Charentes barat Perancis.
Margoluwih

Poskod

Poskod yang digunakan di Margoluwih adalah 55561. Terdapat 5 buah desa di dalam daerah kecamatan Seyegan.
Meriam Tanah

Meriam Tanah ialah sejenis mercun buatan sendiri yang popular dan merupakan acara tahunan yang disambut pada setiap malam terakhir Ramadan, semasa musim perayaan Hari Raya. Seperti juga mercun letupan yang lain, ia termaktub dalam Akta Bahan Letupan 1957.

Bagaimana ia berfungsi

Meriam Tanah diperbuat daripada batang besi, pvc atau tin besar yang panjang mencecah antara satu hingga dua meter dan mempunyai lubang di bahagian hujung bagi memudahkan api dinyalakan untuk menembak meriam. Cara pengendaliannya mirip kepada meriam buluh yang biasanya dimainkan, namun apa yang membezakannya ialah ia biasanya ditanam sebahagian daripadanya dalam tanah sebagai langkah keselamatan.
Satu lubang pencucuh akan ditebuk pada pangkal batang paip jenis pvc atau besi dan campuran karbaid dan air dimasukkan dengan menggunakan mangkuk pengisi yang direka untuk memudahkan keluar masuk karbaid. Tindak balas kimia yang terhasil daripada campuran kalsium karbida dan air di dalam batang kayu akan menghasilkan asetilena, gas yang mudah meletup. Gas asetilena akan meletup apabila didedahkan kepada api. Letupan tersebut boleh mengakibatkan kecederaan teruk jika tidak dikendalikan dengan berhati-hati.

Bahaya bermain Meriam Tanah

Sebagaimana bahan letupan yang lain, meriam Tanah boleh mendatangkan kecederaan sekiranya berlaku kegagalan pada batang paip atau tin yang digunakan bagi menahan letupan yang terhasil. Hal ini menjadikan ia tidak dapat dijangka. Letupan inilah yang berbahaya kerana serpihan besi atau bahan api yang mungkin akan terpercik dan menyebabkan kelecuran dan kecacatan kekal pada muka dan anggota badan akibat letupan tadi.
Selain itu terdapat bahaya daripada sisa karbaid yang berasid dan mampu menipiskan kulit yang terdedah dan juga wapnya mengancam paru-paru sekiranya dihidu untuk tempoh yang lama. Selain itu, terdapat bahaya melecur terkena api karbaid, dan juga bahaya ketika berlaku letupan terlewat. Bahaya letupan lewat berlaku apabila pemain cuba memeriksa meriam yang tidak meletup selepas dicucuh, lantas meriam meletup ketika mereka sedang melihat ke dalam meriam.

Langkah pencegahan

Batang besi, pvc atau tin yang digunakan itu akan ditanam dalam tanah, dengan itu sekiranya meriam pecah, serpihan dapat dikurangkan melalui timbunan tanah yang diletakkan di sekeliling meriam. Untuk meningkatkan ciri keselamatan, bancuhan simen dan pasir juga boleh digunakan untuk menutup celahan meriam sebelum ia ditanam.
Sekolah Menengah Kebangsaan (A) Kuala Abang

Sejarah

Sekolah Menengah Kebangsaan Agama Kuala Abang dibangunkan di atas tapak seluas 18.2 hektar di Kuala Abang, iaitu kira-kira 12 km dari bandar Dungun dan 68 km dari Kuala Terengganu. Pada awalnya sekolah ini dikenali sebagai sekolah bestari dan kemudiannya ditukar kepada SMK Agama Rantau Abang (KARA). Kemudiannya ditukar lagi kepada SMK Agama Kuala Abang atau pada hari ini lebih dikenali sebagai KAKA. Sekolah ini mula dibuka pada 1 Julai 1997 dengan pengambilan pertama pelajar seramai 523 orang dengan kelayakan 4A UPSR tahun 1996. Pendaftaran ambilan kedua dibuat pada 9 Ogos 1997 di mana seramai 172 orang telah dipilih. Pengambilan kedua pelajar tingkatan 1 dibuat pada awal tahun 1999 seramai 136 orang dengan kelayakan minima 4A 1B UPSR tahun 1998.
.is

.is ialah domain peringkat tinggi kod negara Internet untuk Iceland.
Patung seks

Patung seks (dalam bahasa Inggeris dipanggil sex doll, love doll atau blow up doll) ialah sejenis barang mainan seks bersaiz dan berbentuk teman sex yang bertujuan sebagai alat bantu pelancapan. Sebuah patung seks mungkin lengkap dengan seluruh anggota badan termasuk mukanya, atau cuma bahagian pinggul, yang disertai aksesori untuk rangsangan seks seperti faraj, dubur, mulut, dan zakar. Bahagian-bahagian tadi kadang-kala mempunyai penggetar dan boleh dibuka atau ditukar ganti. Kahkahkahkah

Bahan serta teknologi baru

Patung-patung CybOrgasMatrix menggunakan sejenis bahan inovatif–sejenis gel yang cukup anjal dengan ingatan bentuk yang kuat. Telah dibuktikan bahawa bahan ini, melalui ujian sebelah-menyebelah, adalah lebih baik berbanding silikon dari segi keanjalan, ingatan bentuk, dan ketahanan. Pilihan tambahan yang tersenarai dalam laman web syarikat terbabit pada suatu masa menyertakan motor penujah pelvis dan kebolehan audio (menggunakan fon kepala wayarles). Sama juga halnya dengan syarikat First Androids yang pernah menawarkan pelbagai pilihan untuk meningkatkan realisme patung-patungnya, termasuklah bukaan berhaba. Beberapa pengeluar patung canggih kini menawarkan pilihan ini pada patung silikon mereka, dengan penambahan sistem penghabaan dalaman.
Dalam Jun 2006, Henrik Christensen dari Rangkaian Kajian Robot Eropah (European Robotics Research Network) berkata kepada akhbar UK, Sunday Times bahawa "orang akan melakukan hubungan seks dengan robot dalam masa lima tahun."

Bentuk novelti

Di Jepun boleh didapati bantal cinta boleh kembung atau "dakimakura" yang padanya dicetak gambar saiz sebenar seorang bintang pornografi atau watak anime.
Sesetengah patung seks boleh kembung dibuat dalam bentuk binatang, di mana bentuk kambing biri-biri dan kerbau paling kerap ditemui. Patung-patung ini lebih kepada gurauan, dan selalunya tiada sesuai untuk kegunaan seksual.
Patung seks novelti lain yang kurang popular termasuk lebih berat, pondan, orang tua dan makhluk asing, yang boleh digunakan untuk tujuan seksual tapi turut menjadi hadiah gurauan.
Terdapat juga patung-patung boleh kembung berbentuk kanak-kanak. Namun, memilikinya mungkin akan membawa kepada pendakwaan kerana meiliki bahan pornografi kanak-kanak.
Kazuki Takahashi

Kazuki Takahashi (高橋 和希 Takahashi Kazuki, dilahirkan pada 4 Oktober, 1961 di Tokyo) ialah pencipta manga Yu-Gi-Oh!, yang kemudiannya menjadi versi anime, Toei Animation Yu-Gi-Oh! dan Yu-Gi-Oh! Duel Monsters (dikenali di antarabangsa sebagai Yu-Gi-Oh!), dan juga terbitan turunan manga (Yu-Gi-Oh! R), terbitan turunan anime (Yu-Gi-Oh! GX, Yu-Gi-Oh! Duel Monsters GX di Japun), serta beberapa permainan video dan buku.
Takahashi bermula sebagai mangaka (penulis manga) pada tahun 1982. Karyanya yang pertama, Tokiō no Tsuma (闘輝王の鷹), diterbitkan pada tahun 1990, dengan Tennenshokudanji Buray (天然色男児BURAY), salah satu karyanya yang terawal, diterbitkan dalam dua jilid dari tahun 1991 hingga tahun 1992. Bagaimanapun, Takahashi tidak mencapai sebarang kejayaan sehingga tahun 1996 apabila beliau mencipta Yu-Gi-Oh!
Manga Yu-Gi-Oh! memulakan penggunaan kad Yu-Gi-Oh! yang pada asalnya dikenali sebagai Magic and Wizards, suatu rujukan kepada permainan kad, Magic: The Gathering; nama permainan kad kemudian ditukarkan menjadi Duel Monsters untuk padanan anime. Manga yang asal mempergunakan format bab episod, dengan setiap permainan yang berbeza dimainkan pada setiap bab. Bagaimanapun, Takahashi tidak pernah berhasrat untuk menumpukan manganya pada permainan kad yang diciptanya. Permainan kad Magic and Wizards sebenarnya bertujuan untuk hanya dua bab, akan tetapi Shueisha, penerbit majalah Weekly Shonen Jump menerima terlalu banyak surat daripada peminat yang ingin tahu tentang permainan tersebut. Oleh itu, Takahashi memutuskan untuk melanjutkannya.
Takahashi suka main permainan seperti Shogi (catur Jepun), mahjong (permainan jubin tradisional Cina), kad permainan, dan permainan main peranan meja. Beliau juga suka membaca buku komik Amerika Syarikat, dengan Hellboy merupakan watak komik kesayangannya. Takahashi dan Mike Mignola, pencipta buku komik Hellboy, pernah saling bertukar seni, dengan Takahashi melukis gambar Hellboy dengan gaya rambut Yugi Mutou, Teka-teki Milenium, dan cakera perang. Mignola pula melukis gambar Hellboy yang memakai Teka-teki Milenium dan kemeja T Yugi.
Takahashi juga bermuafakat dengan Yoshio Sawai. Beliau menghantarnya gambar Yugi yang digunakan dalam manga Bobobo-bo Bo-bobo (Bobobo membuat Yugi melepaskan gaya rambut afronya) dan sebagai balasan, memasukkan sapu tangan 'nu' ke dalam salah satu panel Yu-Gi-Oh! semasa arka Mesir.
Renium(IV) oksida

Penghasilan

Renium(IV) oksida boleh dihasilkan melalui tindak balas antara renium(VII) oksida dan logam renium.
Selain itu, renium(IV) oksida boleh dihasilkan melalui pemanasan ammonium perenat, NH₄ReO₄ dalam persekitaran udara nitrogen atau argon kering serta dalam vakum.

Tindak balas

Dalam suhu yang tinggi, sebatian ini boleh terurai semula kepada renium(VII) oksida dan logam renium.
Renium(IV) oksida bertindak balas dengan natrium hidroksida lebur untuk menghasilkan natrium renat.
Laluan Bandar Utama–Klang

Stesen

Sebanyak 26 stesen dirancang, dengan jarak dua kilometer yang dicadangkan di antara mereka. Akan ada satu stesen bawah tanah di barisan, dengan 25 lagi stesen yang ditinggikan. LRT3 akan menampung 6,000 tempat letak kereta.
LRT3 akan menampilkan beberapa stesen pertukaran. Pertukaran yang dirancang adalah Laluan Bandar Utama MRT Sungai Buloh-Kajang,  Laluan CGC-Glenmarie LRT Kelana Jaya dan  Laluan Klang KTM.
Penjajaran ini adalah berdasarkan Skim Keretapi Akhir yang diluluskan oleh Suruhanjaya Pengangkutan Awam Darat (SPAD).
Klon durian

Kaedah pembiakan klon durian

Kaedah utama pembiakan klon pokok durian adalah dengan menggunakan kaedah cantuman mata tunas. Kaedah ini dapat menghasilkan pokok yang mewarisi ciri-ciri induk dengan lebih cepat. Pokok penanti yang digunakan akan menjadikan bahagian batang dan akar klon menjadi kuat, pokok rintang penyakit dan menghasilkan buah bermutu.
Masjid Kariah Felda Palong 14, 15 dan 16

Latar belakang

Masjid Kariah Felda Palong 14, 15 dan 16 terletak di kedudukan Latitud 2 darjah, 53 minit, 18 saat Utara dan Longitud 102 darjah, 36 minit, 44 saat Timur. Arah kiblatnya adalah pada 292 darjah, 31minit, 21.3 saat.
Maqueda

Maqueda merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Welles-Pérennes

Welles-Pérennes ialah sebuah komun di jabatan Oise di utara Perancis, wilayah Picardy.
UOCN

UOCN (Tulisan Cina Tradisi: 中國泛藍聯盟; Tulisan Cina Mudah: 中国泛蓝联盟; singkatan Union of Chinese Nationalist atau "Kesatuan Nasionalis Cina") ialah sebuah pertubuhan politik Internet China yang telah ditubuhkan pada Ogos 2004. Pertubuhan ini juga dikenali sebagai pan-blue, ahli terbuka pertubuhan ini mempunyai 4000 orang lebih, kebanyakan terdiri daripada golongan pemuda, dan mereka menggelarkan diri sebagai ahli Kuomintang. Objektif utama UOCN adalah untuk mempropaganda ideologi Tiga Prinsip Rakyat (San Min Chu-i), menyebarkan pengalaman demokrasi Taiwan, demi misi pergabungan semula antara China dan Taiwan secara aman.
Yayasan Amanah An-Nur Maisarah

Yayasan Amanah An-Nur Maisarah atau singkatannya YAAM adalah sebuah yayasan atau badan amanah berdaftar bukan kerajaan yang didaftarkan di Bahagian Hal Ehwal Undang-undang Jabatan Perdana Menteri (No. Pend.:PPAB-04/2006). Matlamat utama yayasan ini ditubuhkan bagi menyediakan kemudahan asrama dan pendidikan kepada anak-anak yatim, fakir, miskin dan terlantar.

Latar Belakang

Yayasan Amanah An-Nur Maisarah (YAAM) mengendalikan sebuah Pusat Jagaan Anak-Anak Yatim Miskin di Batu 9, Jalan Ipoh-Chemor. Kawasan seluas lebih kurang 2 ekar tersebut menempatkan sebuah asrama, dewan makan, dewan serbaguna, perpustakaan mini, pejabat urusan, surau, bilik warden, stor barangan, bilik mandi dan tandas.

Pusat Relif Komuniti

Di samping bimbingan dan pendidikan untuk anak-anak, Yayasan juga menyelia warga emas, fakir miskin dan ibu tunggal di kawasan kejiranan yang berhampiran dengan Pusat Jagaan. Pelbagai perkhidmatan bersifat kepedulian masyarakat berbentuk advokasi, konsultansi, bimbingan, pendidikan di samping menyalurkan bantuan makanan dan pakaian.

Pentadbir dan Aktivis

Dr.Fazillah binti Nordin adalah Pengerusi Pemegang Amanah merangkap Pengarah Yayasan dan dibantu oleh Ahmad Ansor Batubara sebagai Penolong Pengarah 
dan peguam yayasan
.ro

.ro ialah domain peringkat tinggi kod negara Internet untuk Romania.
Puente de Montañana

Puente de Montañana merupakan sebuah kawasan perbandaran yang terletak di wilayah Huesca, Aragon, Sepanyol
Zainab

Zainab merupakan puteri sulung Rasulullah, Nabi Muhammad s.a.w yang dipersuntingkan oleh Abul As ibn ar-Rabiah.
Zainab memeluk agama Islam dan ikut hijrah ke Madinah, sementara suaminya bertahan dalam agamanya di Mekah sampai dia tertawan dalam peperangan Badar.
Di saat itu, Rasulullah meminta kepadanya untuk menceraikan Zainab, lalu diceraikannya. Setelah Zainab masuk Islam, Rasulullah saw. mengahwinkan mereka kembali.
Zainab wafat pada 8 Hijrah.
Akhbar The Federal Daily News Press

Sejarah

Akhbar The Federal Daily News Press ini turut disenaraikan dalam Katalog Suratkhabar dan majalah bahasa Cina, Arkib Negara Malaysia 1991 dengan nombor ISBN 967-912-028-7.
Untuk tujuan rujukan dan penyelidikan, terdapat salinan akhbar tersebut di Arkib Negara Malaysia bertarikh
1910 Okt-Dis.
Lei Áurea

Lei Áurea (sebutan dalam bahasa Portugis: [ˈlej ˈawɾiɐ]; "Undang-Undang Emas") ialah undang-undang yang menghapuskan perhambaan di Brazil. Ia telah ditandatangani pada 13 Mei 1888 oleh Isabel, Puteri Empayar Brazil (1846–1921) yang bertindak sebagai wakil Maharaja Dom Pedro II, yang pada ketika itu berada di Eropah.
Ia didahului dengan Lei do Ventre Livre ("Undang-Undang Kelahiran Bebas ") pada 28 September 1871 yang membebaskan semua anak-anak yang lahir dalam keluarga hamba bapa, dan "Undang-Undang Saraiva-Cotegipe" pada 28 September 1885 yang membebaskan hamba-hamba saat mencapai usia 60 tahun.
Teks Lei Áurea ringkasnya tertulis:
Art. 1.º: É declarada extinta desde a data desta lei a escravidão no Brasil.
Art. 2.º: Revogam-se as disposições em contrário.
Perkara 1: Undang-undang perhambaan diisytiharkan terhapus di Brazil.
Perkara 2: Kesemua pelaksanaan yang sebaliknya ditarik balik.)
Undang-undang ini mencetuskan kemarahan dalam kalangan pemilik hamba dan kelas atasan yang berpengaruh sehingga menyebabkan penggulingan monarki lalu tertubuhnya sebuah republik pada tahun 1889.
Sumberkima

Poskod

Poskod yang digunakan di Sumberkima adalah 81155. Terdapat 14 buah desa/kelurahan di dalam daerah kecamatan Gerokgak.
Frampol

Frampol merupakan sebuah bandar yang terletak di wilayah Lublin, Poland.
Burung Lang Hantu

Ciri-ciri

Burung Lang Hantu ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Hantu ialah haiwan berdarah panas, mempunyai sayap dan badan yang dilitupi bulu pelepah. Paruh Burung Lang Hantu tidak bergigi.

Pembiakan

Burung Lang Hantu membiak dengan bertelur. Telur Burung Lang Hantu bercangkerang keras.
Ossenx

Ossenx merupakan sebuah komun di jabatan Pyrénées-Atlantiques di barat-daya Perancis.
Burung Layang-layang Sarang Hitam

Ciri-ciri

Burung Layang-layang Sarang Hitam ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Layang-layang Sarang Hitam ialah haiwan berdarah panas, mempunyai sayap dan badan yang dilitupi bulu pelepah. Paruh Burung Layang-layang Sarang Hitam tidak bergigi.

Pembiakan

Burung Layang-layang Sarang Hitam membiak dengan bertelur. Telur Burung Layang-layang Sarang Hitam bercangkerang keras.
Dewa Sheshat

Dewa Sheshat merupakan penaung pembelajaran dan rekod.
Peradapan Mesir telah wujud lebih 3,000 tahun dan perkembangan ugama di Mesir purba telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Jah Hut

Bahasa Jah Hut

Bahasa yang ditutur oleh orang Jah Hut dikenali sebagai "bahasa Jah Hut" dan merupakan sebahagian bahasa Mon-Khmer yang pula merupakan satu cabang keluarga bahasa Austro-Asia. Dalam bahasa Jah Hut, 'Jah' bermaksud 'orang' dan 'Hut' bermaksud 'bukan' atau 'tidak'; bagaimanapun, penterjemahan harfiah ini tidak dapat menerangkan kata majmuknya disebabkan 'bukan orang' ini memang bukan erti yang dimaksudkan. Menurut kaum Jah Hut itu sendiri, 'Jah' bermaksud orang dan 'Hut' bermaksud berbeza. Bahasa Jah Hut telahpun menyerap banyak perkataan bahasa Melayu dalam perbendaharaan katanya. Loghat-loghatnya termasuk Kerdau, Krau, Ketiar Krau (Terengganu), Kuala Tembeling, Pulau Guai, Ulu Ceres (Cheres), dan Ulu Tembeling.

Kegiatan ekonomi

Kegiatan-kegiatan pertanian utama orang Jah Hut ialah penorehan getah, penanaman padi, dan penternakan ayam. Kegiatan pengukiran kayu juga diamalkan dan bukan sahaja merupakan satu sumber pendapatan untuk orang Jah Hut, tetapi juga merupakan satu lanjutan untuk kepercayaan keagamaan mereka. Walaupun orang Jah Hut tinggal di dalam hutan, mereka tidak terpencil secara langsung dan telah berdagang dengan orang-orang berhampiran sejak beberapa ratus tahun.
Flores de Ávila

Flores de Ávila merupakan sebuah kawasan perbandaran di Sepanyol di Ávila, di komuniti autonomi Castile dan León.
Hans Krebs

Kehidupan awal dan pendidikan

Krebs dilahirkan di Hildesheim, Jerman, sebagai anak tengah kepada Georg Krebs - pakar bedahu telinga, hidung dan tekak - dan Alma Krebs (nama akhir asal Davidson).
Hans dikerahkan ke dalam Tentera Darat Empayar pada September 1918 menghampiri penghujung Perang Dunia Pertama, ketika beliau sedikit lagi hendak menghabiskan persekolahannya. Hans dibenarkan mengambil suatu peperiksaan kecemasan untuk ijazah sekolah tinggnya, di mana beliau mendapat skor yang agak tinggi sehingga disyaki para pengawal peperiksaan.

Kerjaya

Kehidupan Hans sebagai seorang saintis yang dihormati terhenti sewaktu kebangkitan Hitler pada tahun 1933 yang berkuasa, di mana pemerintahan Adolf mengenakan undang-undang yang memutuskan pelucutan semua bukan orang Jerman, dan anti-Nazi, dari pekerjaan profesional mereka; termasuklah Krebs yang berketurunan Yahudi. Krebs menerima surat pemecatan rasmi beliau dari pekerjaannya pada bulan April 1933, dan perkhidmatan telah ditamatkan pada 1 Julai 1933. Frederick Gowland Hopkins dari Universiti Cambridge segera datang menyelamatkan beliau dengan meyakinkan universiti tersebut untuk merekrut Krebs bekerja bersamanya dalam Jabatan Biokimia universiti itu.Krebs menetap di Cambridge pada Julai 1933 dengan sokongan kewangan dari Yayasan Rockefeller. Dia dilantik sebagai Demonstrasi dalam biokimia pada tahun 1934. Pada tahun 1935, Universiti Sheffield menawarkannya suatu kerusi Pensyarah Farmakologi, dengan kemudahan makmal yang lebih luas serta gaji yang lebih banyak - beliau bekerja di sana selama 19 tahun. Universiti Sheffield membuka sebuah Jabatan Biokimia (kini Jabatan Biologi Molekul dan Bioteknologi) pada tahun 1938 di mana Krebs menjadi Ketua pertamanya, dan akhirnya seorang Profesor pada tahun 1945.
Krebs meninggal dunia pada 22 November 1981 di Oxford.
Husky

Husky (Sebutan bahasa Melayu: [hasˈki]) ialah nama am untuk sejenis anjing digunakan untuk menarikan kereta salji di wilayah utara, berbeza daripada jenis anjing tarikan lain dengan gaya penarikan pantasnya. Ia merupakan "satu baka silang sentiasa berubah bagi... anjing terpantas". Malamut Alaska, yang berlawanan, ialah anjing tarikan "terbesar dan terkuat", dan digunakan untuk muatan lebih berat. Husky digunakan dalam perlumbaan anjing tarikan. Pada tahun-tahun terkini syarikat-syarikat telah memasarkan trek pelancong dengan kereta salji anjing untuk pengembara di kawasan bersalji juga. Husky kini juga dibela sebagai peliharaan, dan kumpulan-kumpulan bekerja untuk mencarikan haiwan peliharan baharu rumah untuk bersara daripada perlumbaan dan mengembara.
KRI Pulau Romang

Kelengkapan

KRI Pulau Romang pada asalnya dilengkapi dengan sistem sonar MG-11/Tamir-II bagi mengesan kapal selam dan periuk api bawah air. Kemungkinan ini dikekalkan bagi penyelidikan di dasar laut.
Kapal KRI Pulau Romang mempunyai dua enjin disel yang menghasilkan 8,260 bhp secara berterusan dengan dua gandar aci. Ia mampu beroperasi secara berterusan pada kelajuan 28.1 batu nautikal.
La Puerta de Segura

La Puerta de Segura merupakan sebuah kawasan perbandaran yang terletak di wilayah Jaén, Andalusia, Sepanyol
Perdagangan bebas

Perdagangan bebas ialah sistem dasar perdagangan yang membenarkan para pedagang bertindak dan berurusniaga tanpa campur tangan kerajaan. Mengikut hukum faedah berbanding, dasar sebegini membenarkan rakan dagang saling berlaba daripada perdagangan barangan dan perkhidmatan.
Mengikut dasar perdagangan bebas, harga mencerminkan permintaan dan penawaran sebenar, dan satu-satunya penentu peruntukan sumber. Perdagangan bebas berbeza dari bentuk-bentuk dasar perdagangan yang lain yang mana peruntukan barangan dan perkhidmatan antara negara-negara berdagang ditentukan oleh harga tetapan pihak berkuasa yang tidak semestinya mencerminkan ciri-ciri permintaan dan penawaran sebenar. Harga tetapan ini merupakan hasil dasar perdagangan pelindung yang mana kerajaan campur tangan dalam pasaran dengan mengenakan penyelarasan harga dan sekatan bekalan. Campur tangan kerajaan sebegini boleh meningkatakan atau mengurangkan kos barangan dan perkhidmatan yang ditanggung oleh pengguna dan pengeluar.
Antara bentuk campur tangan termasuk subsidi, cukai dan tarif, halangan bukan tarif seperti perundangan kawalan dan kuota, dan juga perjanjian perdagangan terurus antara kerajaan seperti Perjanjian Perdagangan Bebas Amerika Utara (NAFTA) dan Perjanjian Perdagangan Bebas Amerika Tengah (CAFTA) (itupun namanya tidak serupa dengan fungsinya) dan apa juga bentuk campur tangan kerajaan dalam pasaran yang menyebabkan harga tetapan.
Kebanyakan negara mengamalkan dasar perdagangan yang bersifat perlindungan, baik longgar mahuoun ketat. Sejenis dasar sentiasa berlindung yang diamalkan oleh sesetengah negara adalah berbentuk subsidi pertanian, yang mana negara-negara berkenaan cuba melindungi industri pertanian masing-masing dari saingan luar negara dengan menetapkan harga rendah untuk hasil pertaniannya.
Perjanjian perdagangan bebas merupakan unsur terpenting dalam kesatuan kastam dan kawasan perdagangan bebas. Butiran-butiran dan perbezaan antara perjanjian-perjanjian ini dikupas dalam rencana masing-masing.
Moraleja

Moraleja merupakan sebuah kawasan perbandaran yang terletak di Sepanyol dalam wilayah Cáceres, Extremadura.